A Bizottság 1026/78/EGK rendelete
(1978. május 19.)
a 2182/77/EGK rendeletnek az intervenciós készletekből származó és közösségi feldolgozásra szánt fagyasztott marhahús értékesítésére vonatkozó részletes szabályok módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 425/77/EGK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 7. cikke (3) bekezdésére,
mivel az 554/78/EGK rendelettel [3] módosított, az intervenciós készletekből származó és közösségi feldolgozásra szánt fagyasztott marhahús értékesítésére vonatkozó részletes szabályok meghatározásáról és az 1687/76/EGK rendelet [4] módosításáról szóló, 1977. szeptember 30-i 2182/77/EGK bizottsági rendelet hatálybalépése óta a tapasztalat azt mutatta, hogy szükséges az intervenciós hivatalok közötti információcserére vonatkozó egyes rendelkezések részletezése;
mivel az intervenciós hivatalok feladatának megkönnyítése érdekében azokban az esetekben, amelyekben a feldolgozást végző személy nem egyezik meg a hús vevőjével és a feldolgozás vámbiztosítékát vissza kell tartani, egyértelműen rendelkezni kell arról, hogy az ilyen vámbiztosítékot az említett vevőnek kell letennie;
mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A 2182/77/EGK rendelet a következőképpen módosul:
1. A 3. cikk (3) bekezdése a következőképpen módosul:
"(3) Amennyiben az 1687/76/EGK rendelet 13. cikkének (3) bekezdését alkalmazzák, a termékekkel rendelkező intervenciós hivatal a vásárlásra irányuló kérelem vagy ajánlat benyújtásáról haladéktalanul tájékoztatja a feldolgozás helyszínéül szolgáló tagállam illetékes hatóságát."
2. A 3. cikk (3) bekezdése a következő bekezdéssel egészül ki:
"(4) Az adásvételi szerződés megkötésekor a termékkel rendelkező intervenciós hivatal az adásvételi szerződés egy hitelesített másolatát haladéktalanul továbbítja a feldolgozás helyszínéül szolgáló tagállam illetékes hatósága részére."
3. A 4. cikk (1) bekezdésének első albekezdése a következőképpen módosul:
"(1) Az adásvételi szerződés megkötését megelőzően a 3. cikkben említettek szerint a vevőnek a termék feldolgozásának garanciájául szolgáló vámbiztosítékot kell letenni a feldolgozás helyszínéül szolgáló tagállam illetékes hatóságánál. Ennek az említett tagállam nemzeti pénznemében kell megtörténnie."
4. Az 5. cikk (2) bekezdésében az "öt hónap" kifejezés helyébe "hét hónap" lép.
2. cikk
Ez a rendelet 1978. május 22-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1978. május 19-én.